Žvilgančioji riestūnė

Žvilgančioji riestūnė (Hamatocaulis vernicosus) – bukasnapinių (Amblystegiaceae) šeimos samanų rūšis.

Samana gelsvai žalia ar rausva, blizganti. Stiebas status arba įžulnus, kartais gulsčias, iki 15 cm ilgio, plunksniškai šakotas. Stiebo ir šakučių galai aiškiai pjautuviškai lenkti, su ryškia, stambia galvute, sudaryta iš ilgesnių nei kiti lapų. Stiebo lapai kiaušiniškai lancetiški, pamažu nusmailėję, lygiakraščiai, su daugybe išilginių raukšlių. Sporinė ritiniška, išlinkusi.Lietuvos griežtai saugomos rūšys, sudarė Gintautas Vaitonis. Vilnius: Lietuvos Respublikos Aplinkos ministerija, 2015.

Ši samana auga žemapelkėse, tarpinėse pelkėse, upių pakrantėse, palei šaltinius plačiomis aukštomis vejomis. Jai tinkamas rūgštingumas 5,6–7,4 pH. Žvilgančioji riestūnė geriausiai auga, kai vanduo slūgso pelkės paviršiuje, tačiau samanos nėra visiškai apsemiamos.

Paplitusi šiaurės pusrutulyje.Hamatocaulis vernicosus Hedenäs, 1989 Lietuvoje reta, saugoma. Randama daugiausia rytinėje ir pietinėje šalies dalyse, kur gausiau šios rūšies ekologinį optimumą atitinkančių buveinių – šaltiniuotų žemapelkių ir paežerinių liūnų.

 Šaltiniai 

Kategorija:Bukasnapiniai